# Armé

### Fra Wikipedia, den frie encyklopedi

Forsvarsgrener

- Armé
- Flyvåpen
- Marine
- Marineinfanteri
- Kystvakt

En armé eller hær er den landbaserte forsvarsgrenen av et lands militærvesen. Armeer er gjerne inndelt i våpenarter som infanteri, kavaleri og artilleri, støttet av ingeniørtropper, samband, tren, intendantur, etterretning og sanitet.

Armeens øverste ledelse vil typisk bestå av en armésjef (i Norge generalinspektør) og hans stab samt en rekke organisasjoner som ivaretar forskjellige overordnede oppgaver, for eksempel anskaffelse av materiell. Hver våpenart har gjerne en inspektør som med sin stab ivaretar forskjellige oppgaver innen våpenarten, for eksempel omkring personalet (utdannelse, forfremmelser, forflytninger) eller organisatoriske spørsmål. Samtidig fungerer inspektørene som eksperter i sin våpenart i forhold til armeens øverste ledelse.

Før flyenes inntog i militæret besto et lands stridskrefter vanligvis av en armé og en marine, hver underlagt sitt eget departement, gjerne kalt armédepartementet og marinedepartementet. Etterhvert som flyene ble en stadig viktigere del av stridskreftene ble det opprettet egne flyvåpen, og både flyvåpenet, marinen og armeen er idag som regel samlet under et felles forsvarsdepartement. Armésjefen har imidlertid ofte en uavhengig rolle som øverste rådgiver til statssjefen eller øverstkommanderende for spørsmål om landstridskrefter.

## [rediger] Våpenarter

Infanteriet er vanligvis den største våpenarten i en armé.

Typiske våpenarter i en armé inkluderer:

- Infanteri
- Kavaleri
- Artilleri
- Militærpoliti
- Etterretning
- Tren
- Intendantur
- Sanitet
- Ingeniørvåpen
- Flykorps
- Signalkorps
- Våpenteknisk korps
- Veterinærkorps
- Feltprestkorps
- Auditørkorps

Våpenarter grupperes ofte inn i kampvåpen (combat arms), kampstøttekorps (combat support, CS) og forvaltningsstøttekorps (combat service support, CSS).

Som regel består hver våpenart av et eller flere regimenter.

## [rediger] Hierarki

Ifølge standarden NATO APP-6A gjelder følgende hierarki for landstyrker, med engelsk betegnelse og symbol:

- region (region) XXXXXX
  - armégruppe (army group) XXXXX
    - armé (army) XXXX
      - korps (corps) XXX
        - divisjon (division) XX
          - brigade (brigade) X
            - regiment/bataljonsstridsgruppe (regiment/battle group) III
              - bataljon (battalion) II
                - kompani (company) I
                  - tropp (platoon) •••
                    - lag (section) ••
                      - lag (squad) •
                        - patrulje (team/crew) ø
                          - soldat

### [rediger] Struktur

Norsk betegnelse | Engelsk betegnelse | Styrke | Sjef
--- | --- | --- | ---
Armégruppe | Army group |  | Feltmarskalk
Armé | Army |  | General
Korps | Corps | 30 000 | Generalløytnant
Divisjon | Division | 10 000 | Generalmajor
Brigade | Brigade | 1500–3500 | Brigader/Brigadegeneral
Bataljon/Regiment | Battalion/Regiment
Kompani/Eskadron/Batteri | Company/Squadron/Battery
Tropp | Platoon
| Section
| Squad
| Team

## [rediger] Kjente armeer

- Hæren (Norge)
- Hæren (Tyskland)
- Hæren (Danmark)
- Svenska armén
- Den britiske armeen
- Den amerikanske armeen
- Den røde armé

Hentet fra «http://no.wikipedia.org../../../a/r/m/Arm%C3%A9.html»

Kategorier: Armeer | Våpenarter

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Dansk
- Deutsch
- English
- Español
- Français
- Português
- Nederlands
- Polski
- Slovenščina
- Svenska